|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Pravilnika o financiranju projekata i programa udruga** **koji su od interesa za Koprivničko-križevačku županiju** |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****8. svibnja 2019.** | **Završetak savjetovanja** **6. lipnja 2019.** |

RAZLOG DONOŠENJA

|  |
| --- |
|  Člankom 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge(„Narodne novine“, broj 26/15) (u daljnjem tekstu: Uredba) propisano je kako nadležno tijelo jedinica lokalne i područne (regionalne) samouprave u obliku općeg akta donosi temeljni dokument za raspisivanje i provedbu javnog natječaja. Nacrt Pravilnika o financiranju projekata i programa udruga koji su od interesa za Koprivničko-križevačku županiju svojevrsni je hodogram aktivnosti postupka raspisivanja i provedbe javnog natječaja. Tako se člancima 2. i 3. Nacrta prijedloga Pravilnika utvrđuju za koje namjene se udrugama odobravaju financijska sredstva.Člankom 4. definiraju se prioritetna područja financiranja.Člancima 5. i 6. definirana je nadležnost upravnih tijela u postupku odobravanja financiranja.Člancima 7., 8., 9. i 10. propisuje se okvir dodjele financijskih sredstava i kapaciteti za provedbu natječaja.Člancima 11., 12. i 13. definiraju se formalni uvjeti potrebni za dodjeljivanje sredstava financiranja programa i projekata.Člankom 14. utvrđena je izrada i objava godišnjeg plana raspisivanja natječaja.Člancima 15., 16. i 17. definira se postupak provođenja javnog natječaja, odnosno iznimke od istog.Člancima 18., 19. i 20. propisuje se potrebna dokumentacija za provedbu natječaja.Člancima 21. i 22. utvrđuje se postupak objave natječaja te rokovi provedbe istog.Člancima 23., 24., 25. i 26. definira se postupak provjere formalnih uvjeta natječaja.Člancima 27., 28. i 29. propisuje se ocjenjivanje prijavljenih programa ili projekata kao i javna objava rezultata.Člancima 30., 31. i 32. utvrđuju se način podnošenja prigovora na odluku o dodjeli financijskih sredstava.Člancima 33., 34. definirani su uvjeti sklapanja ugovora o financiranju programa ili projekta. Člancima 35., 36., 37., 38. i 39. propisani su uvjeti praćenja provedbe odobrenih i financiranih programa, odnosno projekata kao i vrednovanje provedenih natječaja.Člankom 40. definirana je zabrana dvostrukog financiranja.Člancima 41.-49. utvrđeni su prihvatljivi troškovi, modeli financiranja, kao i udio sufinanciranja programa odnosno projekta.Člankom 50. definira se vrijeme trajanja financiranja.Člankom 51. propisan je najviši ukupan iznos financijskih sredstava, kao i isplata odobrenih sredstava.Člancima 52.- 58. utvrđene su obveze dokumentiranja projektnih aktivnosti, konačan iznos financiranja kao i povrat sredstava. U člancima 59.-62. sadržane su prijelazne i završne odredbe.  |

Pozivamo predstavnike javnosti da najkasnije do 6. lipnja 2019. godine dostave svoje komentare na Nacrt Pravilnika o financiranju projekata i programa udruga koji su od interesa za Koprivničko-križevačku županiju putem OBRASCA za savjetovanja na e-mail: helena.matica.bukovcan@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Pravilnika o financiranju projekata i programa udruga koji su od interesa za Koprivničko-križevačku županiju.

KLASA: 011-04/19-01/5

URBROJ: 2137/1-02/03-19-1

Koprivnica, 7. svibnja 2019.